text: Sådan undgår du nytårs-skader
  31 december 2010 kl. 07.07
  Nytårsaftensnat er traditionelt årets travleste nat for Falck og brandværn med et højt antal brande og mange fyrværkeriskader. Men nogle enkle råd kan nedsætte risikoen for uheld og brande betydeligt.
  Nytåret fejres med flotte brag og festlige farver ? men det bør ske uden fyrværkeriskader og brande. Alligevel oplever Falck desværre hvert år mange skader i forbindelse med fyrværkeriaffyring, men mange uheld og ulykker kan undgås, hvis man følger en række enkle råd, siger Falcks brandchef Jørgen Mieritz.
  
  Fyr af med omtanke
  Han giver følgende råd til sikker affyring af fyrværkeri:
  ? Affyr raketter fra et lodret rør eller fra en flaske, der står fast i jorden. Hold aldrig antændt fyrværkeri i hånden.
  ? Brug beskyttelsesbriller ? og giv også til dem, der kun kigger på.
  ? Forsøg ikke at lave fyrværkeri selv ? det er livsfarligt.
  ? Gå aldrig tilbage til en fuser.
  ? Kast aldrig med fyrværkeri ? selv tilsyneladende harmløst fyrværkeri kan give store brandsår.
  ? Tænd ikke fyrværkeri nærheden af brandbart materiale.
  